Správa o činnosti Denného centra /klubu dôchodcov/ za rok 2021

Náplňou Denného centra je riešiť seniorov a občanov s nepriaznivým zdravotným stavom so zameraním na ich záujmové aktivity, na sociálno-právne, zdravotné poradenstvo a iné aktuálne témy tejto skupiny obyvateľstva so zohľadnením ich veku a zdravotnému stavu.

Vo svojej činnosti sa riadi právoplatným Štatútom, Prevádzkový poriadkom a Domovým poriadkom. Centrom našich aktivít a stretnutí je denné centrum.

Členskú základňu tvorilo 72 členov, z toho 9 mužov.

Pandemická situácia umožnila v hodnotenom období z vyššie uvedenej náplne DC uskutočniť minimum akcií.

Sociálna oblasť:

* Sociálne poradenstvo týkajúce sa seniorov za účelom ich konkrétnych objasnení uskutočňovali pracovníčky sociálneho odd. MsÚ, aj telefonicky
* Sociálne pracovníčky MsÚ zabezpečili pre seniorov a zdravotne postihnutých pred Vianocami darčeky v rámci akcie „koľko lásky sa vmestí do krabice od topánok“
* V sociálnej oblasti sme medziľudské vzťahy udržiavali návštevou našich imobilných členov, celkom 3 návštevy /E. Horničáková , B. Gurníková, T. Zamkovská/
* Sociálne kontakty udržiavali členovia medzi sebou cez telefóny a emailové správy
* Účasťou na akcií „odprevadiť posledný raz“ /A. Koščáková/

Kultúrno-spoločenská oblasť bola zameraná na tieto akcie:

* V záhrade denného centra sa seniori stretli 29.7.2021 pri opekaní, 20.8.2021 túto možnosť kontaktu využili aj 6 členovia partnerského DC z Podolínca, 27. augusta sme si v našej záhrade posedeli pri kávičke a koláčiku
* Mestské lesy spolu s Národným lesníckym centrom vo Zvolene pripravili pre seniorov a ich vnukov 16.8.2021 pri chate Rausch zážitkový program „S lesníkom v lese“ zameraný na všetky zmysly človeka v lese – liečivé bylinky a ich využitie. Dozvedeli sa aj dôležité slovenské lesnícke medzníky, aj tie, ktoré sa viažu špeciálne na územie mestských lesov. Akcie sa zúčastnilo 43 seniorov, prišli aj 5 členovia partnerského DC z Podolínca. Lesníci zabezpečili aj občerstvenie, seniori koláče a z ich strany odzneli už tradične aj krásne ľudové piesne. Zúčastnila sa aj vice- primátorka MsÚ p.Britaňáková.

Na základe nulového čerpania prostriedkov rozpočtu DC v r. 2021 dňa 10.11.2021 výbor DC na svojom zasadnutí navrhol využiť tieto prostriedky na doplnenie inventáru DC a to na zakúpenie jedálenských príborov a kávových šálok, čo MsÚ aj zrealizoval.

Naši seniori sledujú pandemickú situáciu s tým, že jej zlepšenie im umožní zbaviť sa dlhodobého pocitu osamelosti, domáceho stereotypu a tým aj stretnúť sa v priestoroch denného centra.

Vypracovala. Mariana Mačáková, predseda DC, 18.3.2022